ປ. ຝຣັ່ງ ກ່າວວ່າ ປະເທດອີຣິຕເທຣຍພວມ "ກາຍເປັນປະເທດ ທີ່ເປົ່າແປນ" 
ທ່ານ Hollande ກ່າວວ່າ ເວັ້ນເສຍແຕ່ວ່າ ອີຢູ ຈະນຳສົ່ງຂໍ້ກຳນົດ ຂອງການຊ່ວຍເຫຼືອແລ້ວ ວິກິດການຊາວອົບພະຍົບ ແມ່ນຈະມີຢູ່ຕໍ່ໄປ ໃນປີນີ້.
ປະທານາທິບໍດີ ຝຣັ່ງ ທ່ານ Francois Hollande ກ່າວວ່າ ອາຟຣິກາ ຕ້ອງການການຊ່ວຍເຫຼືອດ້ານການພັດທະນາຂອງ ສາກົນເພື່ອຈະຫລຸດຜ່ອນ ການຫລັ່ງໄຫລຂອງຊາວອົບພະຍົບ ອອກຈາກບັນດາປະເທດ ໃນອາຟຣິກາ ໃນການກ່າວຖະແຫລງຢູ່ທີ່ກອງປະຊຸມ ບັນດາຜູ້ນຳ ຫຼາຍກວ່າ 60 ທ່ານ ຈາກທັງ ອາຟຣິກາ ແລະ ສະຫະພາບຢູໂຣບ ເຊິ່ງທ່ານ Hollande ກ່າວວ່າ ເວັ້ນເສຍແຕ່ວ່າ ອີຢູ ຈະນຳສົ່ງຂໍ້ກຳນົດຂອງ ການຊ່ວຍເຫຼືອແລ້ວ ວິກິດການຊາວອົບພະຍົບ ທີ່ໄດ້ສົ່ງຜົນໃຫ້ ຫຼາຍແສນຄົນ ຫລົບໜີອອກຈາກປະເທດ ໄປຍັງຢູໂຣບ ຈະມີຢູ່ ຕໍ່ໄປ ໃນປີນີ້ ທ່ານ Hollande ໄດ້ເນັ້ນໃຫ້ເຫັນ ວ່າ ພວກອົບພະຍົບສ່ວນຫຼາຍ ແມ່ນມາຈາກປະເທດ Eritrea ແລະ Sudan ທ່ານ ກ່າວວ່າ ໃນກໍລະນີຂອງປະເທດ Eritrea ກອງປະຊຸມສຸດຍອດອີຢູ ໃນວັນພຸດວານນີ້ ແລະ ວັນພະຫັດມື້ນີ້ ທີ່ນະຄອນຫຼວງ Valleta ຂອງປະເທດ Malta ແມ່ນເພັ່ງເລັງໃສ່ ເຫດຜົນຕ່າງໆ ທີ່ວ່າແມ່ນຫຽັງເຮັດໃຫ້ ພວກອົບ ພະຍົບ ໜີອອກຈາກປະເທດຂອງຕົນ, ການຈັດແຈງຫາຊ່ອງທາງ ການອົບພະຍົບ ທີ່ຖືກ ກົດໝາຍ ໃຫ້ດີຂຶ້ນ, ສົ່ງເສີມການປົກປ້ອງໃຫ້ແກ່ຊາວອົບພະຍົບ, ຕໍ່ສູ້ຕ້ານພວກລັກລອບ ຄ້າມະນຸດ ແລະ ເສີມຂະຫຍາຍການຮ່ວມມື ກັບບັນດາປະເທດໃນອາຟຣິກາ ກ່ຽວກັບ ການສົ່ງຄືນ ພວກຄົນທີ່ບໍ່ມີເງື່ອນໄຂຂໍລີ້ໄພ ນາຍົກລັດຖະມົນຕີ Belgium ທ່ານ Charles Michel ໄດ້ຮຽກຮ້ອງໃຫ້ ມີຄວາມໝັ້ນໝາຍ ຢ່າງໜັກແໜ້ນ ທີ່ເໜືອກວ່າ ຄຳປະຕິຍານທາງດ້ານການເມືອງ ທ່ານ Michel ເວົ້າວ່າ